b'\n_START_ARTICLE_\nDecenija (turneja)\n_START_PARAGRAPH_\nTurneja Decenija je bila prva evropska koncertna turneja srbske folk-pop turbofolk pevke Svetlane Ra\xc5\xbenatovi\xc4\x87 - Cece.  To je obenem bila tudi prva pevkina turneja po sedemletnem premoru, kolikor je minilo od zadnje jugoslovanske turneje Fatalna ljubav iz leta 1995. _NEWLINE_Turneja se je za\xc4\x8dela 6. aprila leta 2002, s "poskusnim" koncertom v srbski vasici \xc5\xbditora\xc4\x91e, v kateri je pevka pre\xc5\xbeivela svoje otro\xc5\xa1tvo. Turneja se je zaklju\xc4\x8dila 27. junija istega leta, z velikim koncertom v bosanskem mestu Banja Luka. _NEWLINE_Najbolj mno\xc5\xbei\xc4\x8den koncert se je zgodil na beograjskem stadionu Marakana, na katerem se je zbralo med 70 in 80 tiso\xc4\x8d ljudi.  Ve\xc4\x8d kot triurni koncert je v \xc5\xbeivo predvajal Pink TV, o koncertu pa so poro\xc4\x8dali tudi vsi ve\xc4\x8dji svetovni mediji.   _NEWLINE_Ceca je na turneji promovirala album z naslovom Decenija, ki je bila objavljen oktobra leta 2001.   _NEWLINE_Pevka je v okviru turneje obiskala sedem evropskih dr\xc5\xbeav, v katerih je imela skupno devet koncertov.\n_START_SECTION_\nNapoved turneje\n_START_PARAGRAPH_\nCeca je decembra leta 2001 razkrila, da obstaja mo\xc5\xbenost, da bo v naslednjem letu organizirala veliko evropsko turnejo.  Pevka je konkretne na\xc4\x8drte o svoji prvi evropski turneji razkrila januarja leta 2002, tri mesece po objavi albuma Decenija. V oddaji U gostima kod... na Jesenjin TV je napovedala koncerte v Avstriji, Nem\xc4\x8diji in \xc5\xa0vici.  Isto\xc4\x8dasno je napovedala tudi veliki koncert na beograjskem stadionu Marakana.  Ceca je februarja leta 2002 razkrila, da bo koncert v Beogradu 15. junija.'